कोलकाता के 19 बी हुसैन शाह रोड, थाना इकबालपुर निवासी नसीमा बेगम अपने पति मो फिरोज (45 वर्ष), पुत्र मो आसिफ (24 वर्ष), मो तौसीफ (20 वर्ष) और छोटे पुत्र के साथ डिशरगढ़ मजार शरीफ पर पीर बाबा के दर्शन के लिए ट्रेन से आए थे. मजारशरीफ जाने से पहले दामोदर नदी में स्नान करने के लिए गए. नहाने के दौरान उन लोगों ने सेल्फी लेने की कोशिश की, इसी बीच वे दामोदर नदी में गिर गए. हालांकि नसीमा बेगम और उनके छोटे बच्चे को स्थानीय लोगों ने कड़ी मशक्कत कर बचा लिया, लेकिन तीन लोगों की जान चली गयी.